Szentendrei teátrum

Barokk Udvarlás Régizenei Fesztivál: Velencei álom
2023-08-06 18:00 - 20:00 UTC | Városháza udvara, Fő tér, Szentendre, 2000, Magyarország
Velencei álom – A 21. század barokk zenekara és a Super Librum énekegyüttes koncertje
Műsor:
Antonio Vivaldi 1678 – 1741): d-moll Concerto RV 127
Francesco Barbella (1692 – 1732): C-dúr Sonata
Alessandro Scarlatti (1660 – 1725): Salve Regina – motetta
Antonio Vivaldi: g-moll Concerto 2 csellóra és zenekarra RV 531
Alessandro Scarlatti: Cor mio, deh non languire – madrigál
Antonio Vivaldi: D-dúr Concerto RV 121
A nap programja:

10:00 Dunaparti Művelődési Ház udvara: Matiné koncert, reneszánsz és barokk hangszersimogató
15.00 és 16.00 a Fő téren és a Szerb Múzeum udvarán minikoncertek velencei szerzők barokk kamaraműveiből

Barokk Udvarlás Régizenei Fesztivál: Zárókoncert
2023-08-06 20:30 - 21:30 | Városháza udvara, Fő tér, Szentendre, 2000, Magyarország
Zárókoncert Fábri Flórával
Johann Sebastian Bach: Goldberg-variációk BWV 988
Előadó:
Fábri Flóra csembalóművész, a nemzetközi régizenei élet rendszeres fellépő művésze, számos nemzetközi verseny győztese, a kölni zeneakadémia csembalótanára és a detmoldi zeneművészeti főiskola professzora.

Cziffra Fesztivál: Budapest Ragtime Band
2023-08-07 20:30 - 22:00 | Városháza udvara, Fő tér, Szentendre, 2000, Magyarország
Cziffra Fesztivál/Budapest Ragtime Band
koncert

A Budapest Ragtime Band, a magyar tradicionális jazz-élet jeles képviselője, zenéjükben elsősorban a ragtime dominál, de számos tradicionális amerikai zenei műfajt is bemutatnak. Művészetük, sokszínű repertoárjuk jól illeszkedik a Cziffra Fesztivál világába. Bátran újítanak, kísérleteznek, melynek jó példája, hogy komolyzenei műveket is előszeretettel dolgoznak fel a maguk egyedi stílusában. Erre a koncertre is nagy gonddal választották meg a darabokat, a fülbemászó amerikai és magyar slágerek között bizony Cziffra Györgyhöz kötődő komolyzenei csemegék is lesznek. És, hogy miként fog szólni a Rossini Tel Vilmos nyitánya, vagy Hacsturján Kardtánca ebben a stílusban? A szentendrei szabadtéri koncerten kiderül!

(A Cziffra Fesztivál és a Szentendrei Teátrum közös rendezvénye)
Támogató: Nemzeti Kulturális Alap

Az előadás hossza 90 perc szünet nélkül.
Jegyár: 4500 Ft

Az előadás eső esetén a Hamvas Béla Pest Megyei Könyvtárban kerül megrendezésre (Szentendre, Pátriárka utca 7.)

Mi van a zsebemben?
2023-08-08 20:30 - 22:00 | Városháza udvara, Fő tér, Szentendre, 2000, Magyarország
Mi van a zsebemben? – Gubik Petra
koncertje egy zongorával
Gubik Petra Junior Príma Díjas színésznő, énekesnő, a Sztárban Sztár első női győztese nemcsak a színházi berkekben érzi otthon magát, 2022. nyarán jelent meg első szólóalbuma, “Ez van, ez!” címmel, amelyet Szirtes Edina Mókus és Müller Péter Sziámi szerzőtársakkal jegyez. Ezen a nyári estén felcsendülnek Petra kedvenc dalai, slágerek, amelyek meghatározták eddigi életútját, valamint saját szerzemények, feldolgozások, dallamok a szóló lemezről, és a népszerű zenei TV-műsor során elsajátított kedvenc popslágerekből is hallhatnak majd néhányat Tempfli Erik zeneszerző, zongorista közreműködésével. A bensőséges hangulatú est során kulisszatitkokra is fény derül. “Csak ülj le, igyál egy bambit, hunyd le a szemed és mi majd röpítünk!”

Zongorán közreműködik: Tempfli Erik

A koncert hossza 90 perc szünet nélkül.
Jegyár: 3900 Ft

Az előadás eső esetén a Hamvas Béla Pest Megyei Könyvtárban kerül megrendezésre (Szentendre, Pátriárka utca 7.)

Cziffra Fesztivál: "Tele van a két kezem boldogsággal"
2023-08-09 19:00 - 20:30 | Pest
Helyszín: P’Art Mozi (Szentendre, Duna korzó 21.)
Cziffra Fesztivál/”Cziffra 100 – Tele van a két kezem boldogsággal”
filmvetítés
2023.március 13-án a Cziffra Fesztivál keretében került bemutatásra a „Cziffra100- Tele van két kezem boldogsággal” című, Cziffra György életét feldolgozó új dokumentumfilm.
A Nemzeti Filmintézet Magyarország támogatásával létrejött alkotásban a világhírű zongoraművész sorsát és művészetét Balázs János zongoraművész kalauzolásával ismerheti meg a közönség. A filmben megszólal továbbá Balogh Kálmán, Cyprien Katsaris, Michel Sogny, Pápai Erika, Vásáry Tamás, valamint a nemrégiben elhunyt Szakcsi Lakatos Béla is.
A film gyártója a Szupermodern Filmstúdió, rendező és forgatókönyvíró Petrovics Eszter, producer Lajos Tamás, narrátor, szakértő és zeneszerző Balázs János.

A program ingyenes, jegyet a P’Art Mozi oldalán lehet hozzá foglalni:
partmozi.hu/film/cziffra100-tele-van-a-ket-kezem-boldogsaggal-87

Cziffra Fesztivál: Cziffrázva
2023-08-10 20:00 - 21:30 | Dunaparti Művelődési Ház udvara, Duna-korzó 18., Szentendre, Pest, 2000, Magyarország
Cziffrázva –Bősze Ádám és László Ferenc zenetörténeti stand up estje
művészportré kacskaringókkal
Cziffra György máig izgalmas alakja és oly fordulatos pályafutása lesz a témája ennek a könnyed hangvételű, de egyszersmind tartalmas estének. A legendás zongoristáról mesélve Bősze Ádám és László Ferenc nemcsak az életút meghatározó állomásait, csúcs- és mélypontjait érinti majd, de kitér egyebek között a magyar csodagyermekek zenetörténeti sorára, a bárzongorázás hazai fénykorára és a franciaországi magyarok megkerülhetetlen kulturális szerepére is.
Az előadás hossza 70 perc szünet nélkül.

(A Cziffra Fesztivál és a Szentendrei Teátrum közös rendezvénye)
Támogató: Nemzeti Kulturális Alap

Jegyár: 2000 Ft

Az előadás eső esetén a Barlangban kerül megrendezésre.

Brontë - Máthé - Kákonyi – Mátyássy: Üvöltő szelek
2023-08-11 19:30 - 22:00 | Városháza udvara, Fő tér, Szentendre, 2000, Magyarország
Brontë – Máthé – Kákonyi – Mátyássy: Üvöltő szelek BEMUTATÓ
musical
Az Üvöltő szelek Emily Brontë angol írónő egyetlen regénye, az egyetemes regényirodalom egyik legnagyobb és legjelentősebb alkotása. Elbeszéléstechnikai megoldásai messze megelőzték a kor irodalmát és már a 20. és 21. század prózáját előlegezték. A romantikus meseszövés dacára sokan az első modern angol regényként tartják számon. A mű középpontjában a két főszereplő, Heathcliff és Catherine Earnshaw különös, szerelmet és gyűlöletet is mutató kapcsolata áll.
A szenvedélyes történetet Kákonyi Árpád zenéjével a fiatal színészek egyedi verzióban állítják színpadra, hiszen a zenekart is ők alkotják majd, a játszó térben zenélve.
Szereplők:
Tornyi Ildikó- Nelly Dean, Isabella Linton
Formán Bálint – Lockwood, Edgar Linton, Hareton Earnshaw –
Zsigmond Emőke – Catherine Earnshaw, Cathy Linton –
Mátyássy Bence – Heathcliff, Linton Heathcliff –
Kákonyi Árpád – Joseph
Zene: Kákonyi Árpád
Látvány: Fábián Réka Margit
Producer: Mátyássy Bence
Színpadi változat, dalszöveg, rendezés: Máthé Zsolt
Az előadás hossza kétszer 60 perc , 1 szünettel
Jegyár: 3900 Ft

A Benoit Produkció és a Szentendrei Teátrum közös produkciója

Hol tekeregsz, királylány?
2023-08-12 10:00 - 12:00 | Dunaparti Művelődési Ház udvara, Duna-korzó 18., Szentendre, Pest, 2000, Magyarország
GYEREKTEÁTRUM
Hol tekeregsz, királylány?
interaktív kalandozás a városban
Figyelem, Anna királylány elveszett Szentendrén! Annyit már tudunk, hogy Vircsaft boszorkány rabolta el. A királylányt keresi Szőlő cica, aki gyerekek segítségét kéri jóbarátja felkutatásához. Szőlő alsó tagozatos gyerekeket hív barangolásra a szentendrei belvárosba, és biztosra vehető,
hogy a nyomozás során érdekes macskafigurák jönnek majd szembe, mert ez a hely a macskáiról is híres…
Meg híres a művészeiről, girbegurba sikátorairól, hangulatos tereiről. Interaktív városi sétára invitálunk alsó tagozatos gyerekeket a Szentendrei Teátrum saját fejlesztésű, különleges
gyerekprogramjára, hat alkalommal a nyár folyamán.
A városi séta, vagyis a nyomozás során, életre kel szépséges településünk története, legalábbis annak egy szelete… A kis csapat, Szőlő cica vezetésével népszerű, ikonikus helyszíneket érint. Az egyes állomásokon beszélgetnek, játszanak, mondókáznak, énekelnek, szoborcsoportba állnak
be. Útjuk során megismerik néhány nevezetes szentendrei macskáját is. Találkoznak művészlelkű szerb, festő, író, cukrász, hadvezér cicákkal, akik mind csudálatos egyéniségek,
bámulatos figurák!
A játékos kalandozás ötlete Kékkovács Mara és Bordás Barbara, a Mutasd Magad mozgalom megálmodóinak fejéből pattant ki. Mindketten a Budapesti Operettszínház színművészei, emellett gyakorló édesanyák. Színházi előadásaik, koncertjeik, egyéni előadóművészeti munkásságuk mellett fontos feladatuknak tartják a kultúra népszerűsítését a legkisebbek körében is.
Szentendrére idén nyáron olyan programmal készülnek, mely a városról szól, de nem csak szentendrei gyerekeknek! A játék ismeretterjesztő és közösségteremtő lesz, hiszen Anna királylány keresése gyorsan csapattá kovácsolja majd a résztvevőket.
A programra kérjük biztosítsanak fejfedőt és kis hátizsákban vizet a gyerekeknek. Igény szerint, természetesen a gyermek kísérője is részt vehet az egész sétán. De a felnőttek meg is várhatják a kalandorokat a Dunaparti Művelődési Ház udvarában, a Barlang klubban kapható kiváló kávé, limonádé, szendvics társaságában.
A visszatérő csapatot pedig nagy pohár málnaszörp fogadja majd. Hatalmas szünidei kaland lesz, ebben biztosak vagyunk! És már meg is van a válasz, a címben feltett kérdésre: a
királylány Szentendrén tekereg, és a fantasztikus macskákkal együtt szeretettel várja a gyerekeket!
A program hossza kb. 80 perc. A Dunaparti Művelődési Ház (Szentendre, Duna korzó 18.) udvarából indul, és kb. 80 perc után oda tér vissza. Eső esetén az épületben kerül megrendezésre, módosított tartalommal.

Jegyár: 2000 Ft

Vujicsics Együttes: Ṧirok Dunav
2023-08-12 20:30 - 22:00 | Városháza udvara, Fő tér, Szentendre, 2000, Magyarország
Augusztus 12. (szombat) 20: 30
Helyszín: Városháza Udvara (Városház ét 3.)

Vujicsics Együttes: Ṧirok Dunav
koncert

Ha van együttes, amelynek neve hallatán a délszláv kultúra legjelesebb értékei jutnak eszünkbe, a Vujicsics együttes bizonnyal az. Tagjairól tudjuk, hogy a szerb-horvát folklór forrásainak kutatói, népzenészek, a délszláv zene világhírű megszólaltatói. Negyvenkilenc éve, közel azonos felállásban játszanak, s idén újra koncertet adnak a Teátrumban. Kezdettől fogva ugyanazt az utat járják: azt, amit a szerb és horvát népzenék hagyományőrző feldolgozásának nevezhetünk. Belefér ebbe a tamburazene, de a Balkán mélyének fúvós hangszerei is: a könnyedség, az emelkedettség és a drámaiság együtt hat ennek a rendkívüli együttesnek a koncertjein.
Közreműködik:Borbély Mihály, Eredics Gábor, Brczán Miroszláv, Szendrődi Ferenc
Eredics Áron, Eredics Kálmán

A koncert hossza 90 perc szünet nélkül

Jegyár: 3500 Ft

Az előadás eső esetén a Hamvas Béla Pest Megyei Könyvtárban kerül megrendezésre. (Szentendre, Pátriarka utca 7.)

Amy Herzog: Jaj, Nagyi!
2023-08-13 20:00 - 21:30, 2023-08-15 20:00 - 21:30 | Városháza udvara, Fő tér, Szentendre, 2000, Magyarország
Amy Herzog: Jaj, Nagyi!
vígjáték

Ha az unokája hajnali háromkor becsönget egy biciklit tolva, nagy hátizsákkal, hogy csak éppen erre járt, akkor mit tesz a jó nagymama? Először is, a fülébe egy hallókészüléket, aztán pedig nekilát, hogy szállást biztosítson a nagy utazónak. Így kezdődik a nagy nemzetközi kritikai és közönségsikert aratott komédia, amelyben két generáció, két külön világ, két gondolkodásmód és sok ki nem mondott szó keveredik szívmelengető és humoros koktéllá.
A két különös lakótárs megértésről, elfogadásról és továbblépésről szóló története igazi jutalomjáték egy nagy színésznőnek és ifjú partnereinek.

Szereplők:
Molnár Piroska
Rohonyi Barnabás
László Lili

Fordította: Zöldi Gergely
Dramaturg: Zöldi Gergely
Díszlet: Ondraschek Péter
Jelmez: Kiss Julcsi
Rendező munkatársa: Szakács Zsuzsa / Varga Miklós
Rendező: Szabó Máté
Producer: Orlai Tibor
Az előadás hossza 80 perc.

Jegyár: 6900 Ft

Az előadás eső esetén a Hamvas Béla Pest Megyei Könyvtárban kerül megrendezésre (Szentendre, Pátriárka utca 7.)

A Színdarabot Magyarországon a Theatrum Mundi Színházi és Irodalmi Ügynökség képviseli

Brontë - Máthé - Kákonyi – Mátyássy: Üvöltő szelek
2023-08-14 19:30 - 22:00 | Városháza udvara, Fő tér, Szentendre, 2000, Magyarország
Brontë – Máthé – Kákonyi – Mátyássy: Üvöltő szelek
musical
Az Üvöltő szelek Emily Brontë angol írónő egyetlen regénye, az egyetemes regényirodalom egyik legnagyobb és legjelentősebb alkotása. Elbeszéléstechnikai megoldásai messze megelőzték a kor irodalmát és már a 20. és 21. század prózáját előlegezték. A romantikus meseszövés dacára sokan az első modern angol regényként tartják számon. A mű középpontjában a két főszereplő, Heathcliff és Catherine Earnshaw különös, szerelmet és gyűlöletet is mutató kapcsolata áll.
A szenvedélyes történetet Kákonyi Árpád zenéjével a fiatal színészek egyedi verzióban állítják színpadra, hiszen a zenekart is ők alkotják majd, a játszó térben zenélve.
Szereplők:
Tornyi Ildikó- Nelly Dean, Isabella Linton
Formán Bálint – Lockwood, Edgar Linton, Hareton Earnshaw –
Zsigmond Emőke – Catherine Earnshaw, Cathy Linton –
Mátyássy Bence – Heathcliff, Linton Heathcliff –
Kákonyi Árpád – Joseph
Zene: Kákonyi Árpád
Látvány: Fábián Réka Margit
Producer: Mátyássy Bence
Színpadi változat, dalszöveg, rendezés: Máthé Zsolt
Az előadás hossza kétszer 60 perc , 1 szünettel
Jegyár: 3900 Ft

A Benoit Produkció és a Szentendrei Teátrum közös produkciója

Ének a határtalanról
2023-08-16 20:00 - 21:30 | Városháza udvara, Fő tér, Szentendre, 2000, Magyarország
Tímár Sára: Ének a határtalanról
lemezbemutató koncert

Tímár Sára, generációjának egyedi hangú, kísérletező kedvű énekese, 2011-ben nyerte el a Junior Príma Díjat magyar népművészet és közművelődés kategóriában. Bár a Liszt Ferenc Zeneművészeti Egyetem Népzene Tanszékén szerzett előadói és tanári diplomát, érdeklődési köre kiterjed a népzene határterületeire is. A szentendrei énekesnő újabban dalszerzőként vers megzenésítéseket és népzenei feldolgozásokat alkot szerzőtársával, Szabó Dániellel. Olyan Weöres Sándor verseket és népdalokat gyűjtöttek egybe, melyeknek központi témája az örökkévalóság, a harmónia keresés, a halál utáni élet, a tudatosodás, vagy az örökérvényű szerelem. Ezekben a témákban tükröződik az énekes-előadó lelkivilága és igénye a leglényegesebb életesszenciák megélésére.
Közreműködik:
Tímár Sára – ének
Szabó Dániel – cimbalom, ének
Nyitrai Tamás – hegedű
Fekete Márton – brácsa
Lelkes András – bőgő
Hargitai-Halászi Lehel – furulya, ütőgardon

Az előadás hossza: 90 perc.

Jegyár: 2900 Ft

Az előadás eső esetén a Városháza Dísztermében kerül megrendezésre (Szentendre, Városháza tér 3.)

Feleségek és szeretők
2023-08-17 20:00 - 21:30 | Városháza udvara, Fő tér, Szentendre, 2000, Magyarország
Feleségek és szeretők
zenés est
Az esten Ónodi Eszter és Szűcs Gabi a 20. század első felének zenéin és írásos emlékein, naplórészleteken, önéletrajzi vallomásokon keresztül idéz fel legendás nőket, akik feleségek és anyák is voltak, mégis szerelmeikről, szeretőikről lettek híresek. Ők voltak koruk leghíresebb „Végzet Asszonyai”, ugyanakkor történeteikből mindig kitetszik a vágy: feleségnek lenni. Mesélnek, énekelnek híres művészekről, színésznőkről, mint Marilyn Monroe és Marlene Dietrich, de megismerjük a rajongott Karády Katalint, és a társaságbeli úrihölgy Böhm Arankának, Karinthy Frigyes feleségének történetét is. Szerelemről, örömről és bánatról mesélnek, nőkről, akik olyanok, mint mi mindannyian: hol szeretők, hol feleségek, bonyolult kapcsolatban a szeretett férfival. Felcsendülnek többek között a Wives and Lovers, a Whatever Lola Wants, az I wanna be loved by you, a Fever, és a Hamvadó cigarettavég című dalok is.
Közreműködik:
Szűcs Gabi Fonogram-díjas énekesnő
Ónodi Eszter Jászai Mari-díjas színművész
Szűcs Gabi Quintet
Rendező: Pelsőczy Réka, Jászai Mari-díjas színész, rendező

Az előadás hossza: 90 perc

Jegyár: 4900 Ft

Az előadás eső esetén a Hamvas Béla Pest Megyei Könyvtárban kerül megrendezésre (Szentendre, Pátriárka utca 7.)

A szenvedély színei
2023-08-18 20:00 - 21:30 | Városháza udvara, Fő tér, Szentendre, 2000, Magyarország
Egy véletlen találkozás. Két külön világ. A PRIMADONNA Magyarországról és a mexikói születésű tenorista, aki októberben a New York-i Carnegie Hallban mutatkozik be. Amikor Fischl Mónika és Enrique de Allende pár hónapja megismerkedtek, rögtön közös nyelven kezdtek beszélni: a zenéén. A koncert – amit kitaláltak – világpremierje a Szentendrei Teátrumban lesz. A szenvedély sok színét megmutatják, duettben és szólóban is, de legfőképp latinos hangulatban. Világslágerek, meglepetések, a Sturcz Szmollbend, valamint egy jéghideg Margarita koktél kíséretével!

Az előadás hossza 90 perc szünet nélkül.

Mélyből a magasba
2023-08-19 20:00 - 21:30 | Városháza udvara, Fő tér, Szentendre, 2000, Magyarország
Danubia Zenekar: Mélyből a magasba
koncert

A klasszikus zene nagy hármasa akár úgy is összerakható, hogy még Bécs városát sem kell elhagynunk, és legnagyobb műveik születését 40 év alatt követhetnénk végig. Ez a 40 év egyben a romantika megszületésének időszaka is, ahol a fény és árnyék váltakozása újból alapmotívum lesz, akár a barokkban. A Danubia Zenekar koncertje a zeneirodalom nagy klasszikusain keresztül mutatja be ezt a különleges időszakot és azt a végtelen utat, amit a zene a sötéttől a fényig, a mélyből a magasba képes megtenni. A koncert moderátora és karmestere Hámori Máté.
Műsoron:
Beethoven: Fidelio – nyitány
Schubert: VIII. h-moll (Befejezetlen) szimfónia, D 759
Mozart: C-dúr szimfónia (Jupiter), K 551

Az előadás hossza: 90 perc szünet nélkül

Jegyár: 3500 Ft

Az előadás eső esetén a Hamvas Béla Pest Megyei Könyvtárban kerül megrendezésre (Szentendre, Pátriárka utca 7.)

Vigadj, boldog Pannónia!
2023-08-20 20:00 - 21:30 | Városháza udvara, Fő tér, Szentendre, 2000, Magyarország
Szvorák Katalin: Vigadj, boldog Pannónia!
ünnepi koncert

Népénekek, népdalok, himnuszok és zsoltárok a Kossuth- és Liszt Ferenc-díjas magyar népdalénekes tolmácsolásában a Szentendrei Teátrum szervezésében.
„Vigadj, boldog Pannónia!
Hiszen belőled származott
Erzsébet, ékes asszonyunk,
ki minden földit elhagyott,
mert hívta Krisztus, jó Urunk.”
Így szól a részlet Árpád-házi Szent Erzsébet himnuszából, mely a műsor címét viseli. A Pilisszentlászlón élő Szvorák Katalin ünnepi műsorában felvillantja Szent István és más magyar történelmi személyek alakját, így például Szent Erzsébetét is, aki biztosan járt a Pilisben az írások szerint.
Közreműködik: Andrejszki Judit

Az előadás hossza 70 perc.
A jegyek térítésmentesen igénybe vehetőek, regisztrációt követően.

Az előadás eső esetén a Városháza Dísztermében kerül megrendezésre (Szentendre, Városháza tér 3.)

A díva és a férfi(ak)
2023-08-21 20:00 - 21:30 | Városháza udvara, Fő tér, Szentendre, 2000, Magyarország
Esőnap: Augusztus 22. (kedd) 20:00
A díva és a férfi(ak) – Apró cipők egy nagyon nagy világban
egy kissé abszurd komédia, operaáriákkal egy felvonásban

Áriák és mesebeli életutak találkozása, sok humorral, valódi szenvedéllyel, izgalmas operai kulisszatitkokkal; igazi kikapcsolódást ígér ez a legújabb színházi csemege. Egyszerre színházi élmény, és világszínvonalú áriaest, szívmelengető, lélekemelő, olykor kacagtató, olykor megrázó mesével a nemzetközi és a hazai operavilágról… A valósággal való bármilyen apró egyezés csakis a véletlen műve lehet…
Szereplők:
Rost Andrea (a Díva)
Pusztaszeri Kornél (Kucsera Boldizsár)
Zongorán közreműködik és kommentál: Harazdy Miklós
Kucsera Boldizsár történetét írta: Nagybaczoni Nagy Kati
Zeneszerzők: Bernstein, Handel, Mozart, Puccini
Rendező: Nagy Viktor
Kreatív producer: Lőrinczy György

Az előadás hossza: 80 perc szünet nélkül

Jegyár: 4900 Ft
A Rost Andrea Művészeti Alapítvány és a Szentendrei Teátrum közös produkciója

Tímár Sára: Ének a határtalanról
2023-10-05 19:00 - 20:30 | Városháza díszterem, Városház tér 3., Szentendre, Pest, 2000, Magyarország
Tímár Sára: Ének a határtalanról
lemezbemutató koncert

Tímár Sára, generációjának egyedi hangú, kísérletező kedvű énekese, 2011-ben nyerte el a Junior Príma Díjat magyar népművészet és közművelődés kategóriában. Bár a Liszt Ferenc Zeneművészeti Egyetem Népzene Tanszékén szerzett előadói és tanári diplomát, érdeklődési köre kiterjed a népzene határterületeire is. A szentendrei énekesnő újabban dalszerzőként vers megzenésítéseket és népzenei feldolgozásokat alkot szerzőtársával, Szabó Dániellel. Olyan Weöres Sándor verseket és népdalokat gyűjtöttek egybe, melyeknek központi témája az örökkévalóság, a harmónia keresés, a halál utáni élet, a tudatosodás, vagy az örökérvényű szerelem. Ezekben a témákban tükröződik az énekes-előadó lelkivilága és igénye a leglényegesebb életesszenciák megélésére.
Közreműködik:
Tímár Sára – ének
Szabó Dániel – cimbalom, ének
Nyitrai Tamás – hegedű
Fekete Márton – brácsa
Lelkes András – bőgő
Hargitai-Halászi Lehel – furulya, ütőgardon

Az előadás hossza: 90 perc.

Ürmös Zsolt - Kövesdi Miklós Gábor: Aki túsz, aki nem, jövök!
2023-10-29 15:00 - 18:00 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Ürmös Zsolt – Kövesdi Miklós Gábor:
Aki túsz, aki nem, jövök!
túszkomédia sok-sok improvizációval
A szerzőpáros kifejezetten Beleznay Endre és Magyar Attila részére alkotta meg az Aki túsz, aki nem, jövök! című rendhagyó komédiát.
Reményi Oszkár (Magyar Attila) színre lépésekor a közönség tagjai még nem sejtik, hogy a világ legviccesebb túszkomédiájában hamarosan ők lesznek a túszok, akiken csak Tarnavölgyi Üzgür (Beleznay Endre) túsztárgyaló-celebritás tud segíteni…
És hogy miképpen keveredik a történetbe számos TV sztár vagy akár maga a Miniszterelnök?
Az kiderül az előadásból!
Tarnavölgyi Üzgür, túsztárgyaló és médiasztár: Beleznay Endre
Reményi Oszkár, könyvelő és túszejtő: Magyar Attila
Producer: Németh Kristóf
A darab hossza: 2 x 50 perc
Szentendrei Teátrum és a Fórum Színház közös produkciója.

Karácsonyra hangolva
2023-12-09 15:30 - 16:00 | Fő tér, Fő tér, Szentendre
KARÁCSONYRA HANGOLVA

a Fórum Színház és a Szentendrei Teátrum adventi műsora
December 9-én, szombaton 15:30-kor a Fő téren,
a Fórum Színház és a Szentendrei Teátrum ELSŐ adventi délutánján a szentendrei Főtéren,
a lehengerlő FALUSI MARIANN ad minikoncertet,
a csodás KISS ANNA LAURA énekel,
és a lokálpatrióta NÉMETH KRISTÓF mond ünnepi verset.
Mindenkit szeretettel várunk a nagy karácsonyfához!
Eső esetén a Dunaparti Művelődés Ház Barlangjába gyertek, ott várunk titeket

Spiró György: Szappanopera
2023-12-12 19:00 - 20:30 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Spiró György:
Szappanopera
a Fórum Színház előadása
Rendező/producer: Németh Kristóf
Nő – Járó Zsuzsa
Férfi – Kenderes Csaba
Szomszéd – Faragó András
Lány – Kiss Anna Laura
Anya – Dániel Vali
Fiú – Náray-Kovács Zsombor
Az utóbbi években – a kritikusok szerint – nekiálltam, hogy a mai magyar társadalmat
ábrázoljam. Ebből lett szerintük a „Kvartett”;, ebből lett a „Honderű”; – és előre látom, azt
fogják mondani, hogy ebből lett a „Szappanopera” is.
Valami igazuk biztosan van. Elvégre tényleg érdekelt, milyen egy sztálinista tudatú mai
munkáskáder, milyen egy hazatérő fáradt emigráns („Kvartett”), hogyan néznek szembe a
halállal a XX. századot végigélt bölcs vének, a keresztény középosztály legjobbjai Budapesten
(„Honderű”), és hogyan lehet megélni, hogy valaki ma úgynevezett zsidóként úgynevezett
kárpótlásra jogosult Magyarországon („Szappanopera”). Az ő bőrükbe bújva olyasmire is
ráébredhettem, amire korábban nem gondoltam.
Ezek a lehetetlenségek benne vannak a levegőben, vagyis van esélyem arra, gondoltam, hogy
számomra idegen alkatokat színészként megéljem. Szeretek játszani. Nem annyira komor
hely a színház, mint általában el akarják hitetni velünk.
Egy drámaírót nem az érdekel, milyen az a társadalom, amelyben éppen benne él. Ez a
szociológusok vagy a politikusok műfaja. Az érdekli miféle mélyebb emberi tudás hozható ki
a számára adott világból. Történelmi témájú darabokban is csak azt írja, amit a saját
közegéből megtanulhat. Ilyen szempontból nincs különbség mai tárgyú és történelmi témájú
mű között.
Ahogy korosodom, egyre jobban becsülöm a görögöket, akik még tiszta fejjel gondolkoztak
az emberről. A szappanoperában egy mai Antigonét akartam megírni. Igyekeztem a
szereplőim lelkében elsüllyedni nyakig, sőt a fejem búbjáig. Ebben az sem zavart, hogy
netalán érzékenységet sértek. A dráma műfaját nem a gyönge lelkeknek találták fel a
görögök.
Spiró György
Az előadás a Szentendrei Teátrum koprodukciójával jött létre. Az előadást a Kulturális és
Innovációs Minisztérium támogatja.

Gubik Petra -Mi van a zsebemben?
2023-12-17 19:00 - 21:00 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Mi van a zsebemben? – Gubik Petra
koncertje egy zongorával
Gubik Petra Junior Príma Díjas színésznő, énekesnő, a Sztárban Sztár első női győztese nyáron nagy sikerrel, teltház előtt dalról dalra varázsolt elő a „zsebéből” érzést, hangulatot, kalandot, mindent, ami az ő sokszínű művészi világára jellemző.
Ezúttal biztosan karácsony is lesz a zsebében és új, saját dalokat is elhoz a közönségnek Tempfli Erik zeneszerző, zongorista közreműködésével.

Fischl Mónika karácsonyi koncertje
2023-12-22 19:00 - 21:00 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Idén már harmadszorra kerül megrendezésre a Szentendrén élő, lokálpatrióta díva karácsonyi koncertje.
Vendég: Serbán Attila és Vadász Laura
Közreműködik: Sturcz Szmollbend

Csokonai Vitéz Mihály-Deres Péter: Dorottya
2024-01-30 19:00 - 20:30 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
CSOKONAI VITÉZ MIHÁLY – DERES PÉTER
DOROTTYA
komikus eposz két részben
A Gózon Gyula Kamaraszínház előadása
A magyar irodalom állócsillaga, igazi költői bravúr, huncut, kócos remekmű – csak néhány
vélemény Csokonai Dorottyájáról, amelyet rengetegen ismernek, mégis viszonylag ritkán
játszanak a magyar színházak. Egy Dorottya-bemutató mindig kuriózum, s különösen az, ha
épp a költő születésének 250. évfordulóján kerül rá sor! A Dorottya nemcsak szellemes,
vagány, csavaros komédia a férfiak ellen fölkelő, elhanyagolt és dühös dámákról, hanem
korának talán legmerészebb társadalomkritikai kiáltványa is. Gondoljunk csak bele: egy az
arisztokrata mecénások kényétől is függő csepűrágó költő hogy veheti magának a bátorságot a
19. század végi Magyarországon, hogy az úri osztály léhaságát a szájára vegye? Ehhez nem
kis bátorság és pimaszság kell! De Csokonai vallomása a kor rongyrázó uracskáiról csupán
egy a mű sok-sok rétege, üzenete közül. Mert a Dorottya szerelmi vígeposz is; minden sorából
a legcsodálatosabb emberi érzelem dicsérete sugárzik. Ugyanakkor a Dorottya a szabadság és
az egyéniség himnusza is; arra ébreszti rá főhőseit, a pártában maradt, öregecske dámákat,
hogy bizony mindenkiben lakozik egy belső szépség, csak fel kell fedezni, fel kell ébreszteni
azt. Mindannyian egy Istenség képmására teremtettünk, szépségünk is tőle származik tehát.
Gyönyörű üzenet ez és kortalan – ma ugyanúgy érdemes elgondolkodni rajta, mint 250 évvel
ezelőtt. A ritkán látott Dorottya most parádés szereposztásban, Nagy-Kálózy Eszter
jutalomjátékával látható.
Dorottya/Nagy-Kálózy Eszter
Költő/Illés Dániel
Gergő/Trokán Péter
Carnevál/Tűzkő Sándor
Venus/Martin Márta
Rebeka/Nagyváradi Erzsébet
Orsolya/Szoták Andrea
Adelgunda/Nagy Enikő
Márta/Pásztor Edina
Cserházyné/Hermányi Mariann
Laura/Mosolygó Sára
Amália/Varró Hanga Júlia
Cserházy/Mucsi Kristóf
Szemő/Varga Ádám/Mészáros Attila
Bongorfi/Jánosi Dávid
Bordács/Janik László
Éris……………………………………………..Pápai Erika hangfelvételről
Díszlet : Ondraschek Péter
Jelmez : Veréb Dia
Zenei vezető : Szemenyei János
Koreográfus : Andrási Imre
Súgó: Kéner Gabi
Rendezőasszisztens : Kiss Kriszta
Producer : Szabó Ágnes
Rendező : Hajdú László
Fotók: Ilovszky Béla
Kedvezményes jegy: diák és nyugdíjas jegy 10 fő felett: 25% kedvezmény

Duncan Macmillan: Lélegezz
2024-02-11 15:00 - 16:30 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Duncan Macmillan:
LÉLEGEZZ
Fordította: Tóth Krisztina
Szereplők:
N Pálos Hanna
F Vizi Dávid
Alkotók:
Díszlet – Jelmez: Füzér Anni
Fény: Balázs Krisztián
Dramaturg: Török Tamara
Asszisztens – Súgó: Héricz Anna
RENDEZŐ: Forgács Péter
A Nő és a Férfi. A Férfi gyereket szeretne. A Nő nem. Vagyis inkább
igen. Mert végül is ez lenne az élet értelme és célja. De várjunk csak!
Mekkora lesz egy újszülött ökológiai lábnyoma? Nem a túlnépesedett
bolygót kéne inkább megmenteni? Utódok helyett fákat ültetni?
Pálos Hanna és Vizi Dávid zsigeri összjátéka egyetlen hömpölygő
párbeszédben meséli el a gyerekvállalás dilemmáiba belebonyolódó Nő és Férfi szélsőséges és felkavaró történetét.
AZ ELŐADÁS HOSSZA: 1 óra 20 perc, szünet nélkül
A Katona József Színház előadása

Eberhard Streul-Parti Nagy Lajos: A kellékes
2024-03-08 19:00 - 21:00 | Pest
Eberhard Streul-Parti Nagy Lajos:
A KELLÉKES
Szereplő:
A KELLÉKES: Kern András

Látvány: Iványi Árpád
Dramaturg: Radnóti Zsuzsa
Nyersfordítás: Deres Péter
Mozgás: Király Attila
A rendező munkatársa: Putnoki Ilona
Produkciós asszisztens: Fenyvesi Katalin
Rendező: Ilan Eldad
Producer: Orlai Tibor
Eberhard Streul kellékes-revüje nyomán Parti Nagy Lajos írt magyar darabot egy színházi kellékes nagy pillanatából, színházi estéjéből.
Bieder József előadás után teszi a dolgát, pakol az üres színpadon, s fölnézve közönséggel, méghozzá telt házzal találja magát szembe.
Először megriad, nem tudja, hogy oldja meg ezt a szokatlan, már-már szürreális helyzetet, végül megdicsőül.
E hajdani segédszínész, ez az örök háttérember mesélni kezd az életéről, ami a színház, s a színházról, ami az élete. Tán nem az első, de alighanem utolsó „fellépésén” minden képességét, tapasztalatát és képzeletét mozgósítva elvarázsolja, elszórakoztatja mindazokat, akiket a nézőtéren lát.
Az összes magánszám, az összes produkció természetesen róla szól, róla a sírás, a nevetés, róla szól az egész este, Kern András előadásában, Ilan Eldad — a Hat hét hat tánc és Az élet, mint olyan színpadra állítója — rendezésében.

A Vígszínház és az Orlai Produkciós Iroda közös előadása

Szentendrei Tavaszi Fesztivál/Borítékolható szerelem
2024-04-06 19:00 - 20:30 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Április 6. szombat 19:00
Hamvas Béla Pest Megyei Könyvtár (2000 Szentendre, Pátriárka utca 7.)
Borítékolható szerelem
NÁRAY ERIKA ÉS NYÁRY KRISZTÁN zenés irodalmi estje
Nyáry Krisztián író, irodalomtörténész hosszú évek óta gyűjti a magyar írók, költők, művészek, politikusok fennmaradt szerelmes leveleit. Némelyik akár önálló irodalmi műként is megállja a helyét. Nyáry, a hazai kultúrtörténet e becses darabjaiból már két kötetet is szerkesztett (Írjál és szeressél – 125 szerelmes levél és történet, Életemnél is jobban – 115 újabb szerelmes levél és történet). Ezekből válogatva született meg a Borítékolható szerelem című előadás Nyáry Krisztián és Náray Erika előadásában.
A Borítékolható szerelem esten többek között Móricz Zsigmond és Simonyi Mária, Örkény István és Nagy Angéla, Karinthy Frigyes és Gordon Ibi, illetve az író felesége, Böhm Aranka levelezése kerül fókuszba, de Ady Endre és Brüll Adél viharos viszonyára és fájdalmas szakítására is fény derül. Mai életünkre az jellemző, hogy folyamatosan gyors reakcióra, viszontválaszra várunk, holott a levelek és üzenetek értékét régen épp a várakozás, a vágyakozás (is) adta. Mint ahogy a szerelemhez is hozzátartozott a távolság. A másik hiányából fakadó erős érzelmek nagyban hozzájárultak ahhoz, hogy az utókor színes, változatos és izgalmas levelezéseket olvashasson. Ezáltal ráadásul sokkal hétköznapibbá és „elérhetőbbé” válnak számunkra íróink, költőink.

Zongorán kísér: Berdisz Tamás

Az előadás hossza: 90 perc szünet nélkül
Jegyár: 5900 Ft

Szentendrei Tavaszi Fesztivál/Okos mesék
2024-04-07 11:00 - 12:00 | MűvészetMalom, Bogdányi út 32., Szentendre, 2000, Magyarország
Április 7. vasárnap 11:00
MűvészetMalom (2000 Szentendre, Bogdányi utca 32.)
Okos mesék
„Kutya jó” okos buli gyerekeknek

A Cápák Között című műsorban befektetést nyert OkosMese OKOS BULI zenés műsor sorozata Szentendrére érkezik.
A „kutya jó” zenés műsor gyerekeknek, szülőknek, kutyabarátoknak szól és mindenkinek, aki tudja, hogy a kutya a legjobb barát!
Az Okos buli alatt a legvidámabb és legokosabb kutyabarát dalokra tombolhatnak a gyerekek. Az interaktív koncerten megtanulhatják, hogyan kell gondoskodni a kutyákról, mire lehet szükségük a kutyaboltból, miként lehet biztonságosan viselkedni velük és mellettük, és azt is, hogy miért jó elpakolni otthon a játékokat.
A dalok nem csak a buksikra, hanem az érzelmekre is hatnak, ezzel segítve a gyerekeket, hogy érzékenyebbek és empatikusabbak legyenek az állatok és egymás iránt.
Az előadás hossza: 60 perc szünet nélkül
A PROGRAMOT 2-7 ÉVES KOR KÖZÖTTI GYEREKEKNEK AJÁNLJUK.
Jegyár: 2900 Ft

Szentendrei Tavaszi Fesztivál/Dante:Pokol
2024-04-11 19:00 - 20:30 | Dunaparti Művelődési Ház – Barlang, Duna korzó 18., Szentendre
Április 11. csütörtök 19:00
Barlang (2000 Szentendre, Duna korzó 18.)
Dante: Pokol
Remekmű GYABRONKA JÓZSEF előadásában
Dante hétszáz évvel ezelőtt, 1321-ben, a halála évében fejezte be az Isteni színjátékot. Az előadás Dante misztikus utazásának azt a részét mutatja be, amelyben a Poklot járja végig Vergilius vezetésével, és olyan bűnösökkel találkozik, akik nemcsak saját korukra hatottak, hanem életük és haláluk számos tanulságot tartogat az utókor számára isA kalandos történet különböző mozzanataihoz mindenki más-más asszociációkat társít aszerint, hogy kinek-kinek mit jelent a Pokol a 20-21. században.
Nádasdy Ádám 2016-ban újrafordította az Isteni színjátékot. Fordítása megváltoztatta viszonyunkat a vitathatatlanul fontos, ám némiképp megközelíthetetlen remekműhöz: attól, hogy nem archaizálva, irodalmiasan, hanem mai, élő nyelven és – nem mellesleg – érthetően szólal meg, közel került a mához Dante világa, a dantei utazás pedig egyszerre lett megrendítő és szórakoztató.
Előadja: Gyabronka József
Írta: Dante Alighieri
Fordította: Nádasdy Ádám
Az előadás szövegét összeállította: Török Tamara
Az előadás létrehozásában közreműködött: Kocsis Gergely és Török Tamara

Az előadás a budapesti Olasz Kultúrintézet támogatásával jött létre.

Az előadás hossza: 70 perc szünet nélkül
Jegyár: 4900 Ft
